‏ח' כסלו תשפ"א

‏24 נובמבר 2020

**קול קורא להגשת מועמדות למלגות קיום ומענקים לתלמידי התואר השני בביה"ס לקולנוע וטלוויזיה, סמסטר א', שנה"ל תשפ"א**

תלמידות ותלמידים בתואר השני העיוני בביה"ס לקולנוע וטלוויזיה ע"ש סטיב טיש במסלול מחקרי עם עבודת גמר (תזה) מוזמנים בזאת להגיש מועמדות לקבלת מלגות ומענקים בשנת הלימודים תשפ"א. המלגות והמענקים יוענקו בכפוף לכללי הסיוע למלגאים כפי שמופיעים בקישורית:
 http://acad-sec.tau.ac.il/phd/assistance-rules. התלמידים.ות יוכלו להגיש מועמדות למלגה במסלול אחד או יותר מבין המסלולים המפורטים להלן.

שימו נא לב: מספר המלגות מוגבל. המלגות הן תחרותיות, ויוענקו על בסיס הישגים אקדמיים, קצב ההתקדמות ותכניות מחקר. הוועדה שומרת לעצמה את הזכות שלא להקצות את כל המלגות בשנת תשפ"א

כל מקבלי המלגות והמענקים יכונו Tisch Film School Scholars, ועליהם לציין את קבלת המלגה/מענק ואת היותם Tisch Film School Scholar בשנים בהן קיבלו מענקים ו/או מלגות בקורות החיים, בפרסומים אקדמיים ובעת השתתפות בכנסים אקדמיים. בית הספר רשאי לפרסם את שמות הזוכים במלגות ובמענקים. אם יתבקשו, הזוכים יספקו פרטים על מחקרם שישמש לפרסום ויעשו מאמץ להשתתף בכל טקס או אירוע להענקת המלגות והמענקים.

את הבקשות יש להגיש בדואר אלקטרוני לגב' רחל מנשה בכתובת: rachelme@tauex.tau.ac.il.

**מלגות לעידוד מחקר בנושא מזרחים בקולנוע וטלוויזיה**: מלגות מיוחדות (מלגת קיום ומענקים חד פעמיים) אלו יינתנו לסטודנטים/יות שעבודתם/ן תעסוק בהיסטוריה, חברה ותרבות מזרחית בקולנוע ובטלוויזיה או בפועלם/ן של אמנים ואמניות מזרחים ומזרחיות בתעשיית הקולנוע והטלוויזיה בארץ ובעולם.

מסלולי המלגות:

**1. מלגת קיום**:

מלגת הקיום נועדה לאפשר לתלמידים/ות להקדיש את מירב זמנם למחקר. המלגה מוענקת לפרק זמן של שנה, אך ניתן לבקש את חידושה.

תנאים:

1. התלמיד/ה רשום/ה במסלול **המחקרי** לתואר השני.
2. אם התלמיד/ה החל/ה בלימודים במעמד מן המניין בשנת תשפ"א (לאחר לימודי צבירה), עליו/ה להשלים לימודים בהיקף 8 ש"ס לפחות. על תלמיד/ה שהחל/ה בלימודים במעמד מן המניין שנה"ל תש"פ להשלים לימודים בהיקף של 12 ש"ס לפחות (כולל כתיבת עבודה סמינריונית). על תלמיד/ה שהחל/ה בלימודים במעמד מן המניין שנה"ל תשע"ט להשלים לימודים בהיקף של 24 ש"ס לפחות (כולל כתיבת עבודה סמינריונית).
3. התלמיד/ה עומד/ת בציון ממוצע של 90 ומעלה.
4. טרם חלפו שנתיים מתחילת הלימודים במעמד "מן המניין". בשל מגיפת הקורונה תלמיד/ת יישקלו גם בקשותיהם/ן של תלמידים/ות שחלפו בין שנתיים לשנתיים וחצי מתחילת לימודיהם במעמד "מן המניין".
5. הצעת מחקר מאושרת לעבודת גמר בתחום לימודי הקולנוע, הטלוויזיה והמדיה החדשה לתלמידים שהחלו את לימודיהם בשנה"ל תשע"ט. תלמידים שהחלו את הלימודים בשנה"ל תש"פ יכולים להציג הצהרת כוונות לגבי עבודת המחקר המלגות יוענקו על בסיס הישגים אקדמיים, קצב התקדמות ואיכות תכניות מחקר.

המסמכים הנדרשים להגשת הבקשה למלגה:

1. רשומות לימודים רשמיות של התואר הראשון והשני
2. קורות חיים ורשימת פרסומים (אם יש), מידע על השתתפות בכנסים, קבלת מלגות בעבר, פרטי הצטיינות, נא לציין).
3. מכתב אישי ובו הצהרת כוונות בתחום מחקר הקולנוע, הטלוויזיה והמדיה החדשה תקציר הצעת מחקר טרומית או מאושרת או דוגמת כתיבה (מתוך: עבודה סמינריונית, מאמר וכיו"ב) עד 750 מילה.
4. המלצה של המנחה לעבודת התזה.

מועד הגשה:15/12/20.

**2. מענקי תמיכה חד פעמיים**

מענקי תמיכה חד פעמיים יוענקו לתלמידים/ות מצטיינים/ות, על סמך הישגים אקדמיים יוצאי דופן.

המענקים מוגבלים ל מענק תמיכה אחד בשנה בלבד.

תנאים:

1. תלמידים שהחלו לימודיהם במעמד "מן המניין" בשנה"ל תשע"ח

 והשיגו ציונים ב-28 ש"ס לפחות בתואר השני בציון 90 ומעלה.

1. תלמידים שהחלו לימודיהם במעמד "מן המניין" בשנה"ל תשע"ט

והשיגו ציונים ב-22 ש"ס לפחות בתואר השני בציון 90 ומעלה.

1. תלמידים שהחלו לימודיהם במעמד "מן המניין" בשנה"ל תש"פ

והשיגו ציונים ב-12 ש"ס לפחות בתואר השני בציון 90 ומעלה.

1. תלמידים שהחלו לימודיהם במעמד "מן המניין" בשנה"ל תשפ"א

 והשיגו ציונים ב-8 ש"ס לפחות בתואר השני (כולל לימודי השלמה) בציון 90 ומעלה.

1. תלמידים שהחלו לימודיהם במעמד "מן המניין" בשנה"ל תשפ"א ולא למדו לימודי צבירה יכולים להגיש מועמדות על סמך הישגים יוצאי דופן בתואר הראשון. התלמידים נדרשים להציג דוגמת כתיבה אקדמית.

המסמכים הנדרשים להגשת הבקשה למענק:

1. רשומות לימודים רשמיות של התואר הראשון והשני (קורות חיים ורשימת פרסומים אם יש ( מידע על השתתפות בכנסים, קבלת מלגות בעבר, פרטי הצטיינות, נא לציין).
2. מכתב אישי ובו הצהרת כוונות בתחום מחקר הקולנוע, הטלוויזיה והמדיה החדשה. במכתב יש לפרט את ההתקדמות בעבודת המחקר. תקציר הצעת מחקר טרומית או מאושרת או דוגמת כתיבה (מתוך: עבודה סמינריונית, מאמר וכיו"ב) עד 750 מילה.
3. המלצה של המנחה לעבודת התזה.

מועד הגשה: 15/12/20

3. **מענקי תמיכה חד פעמיים (השתתפות כספית מול הוצאות)**:

ניתן לפנות לוועדה בבקשות להשתתפות בהוצאות עריכה לשונית של מאמר, השתתפות בכנסים אקדמיים, או נסיעות מחקר. הבקשות יתייחסו לפעילות שבוצעה בפועל בין התאריכים 30.9.2021 – 1.10.2020 או לפעילות שהוצאה בגינה הזמנה רשמית בין תאריכים אלה.

גובה המענק: משתנה בהתאם לגובה ההוצאה החד פעמית ובכפוף לתקציב הקרן.

תנאים: השתתפות בפעילות אקדמית מוכרת (כולל פרסום בספר או כתב עת אקדמי).

המסמכים הנדרשים להגשת הבקשה:

* רשומות לימודים
* הצעת מחקר מאושרת (אם יש)
* מסמך רשמי המעיד על הוצאות לצורך עריכה לשונית/השתתפות בכנס/נסיעת מחקר
* מכתב בקשה המציג את חשיבות הפעילות האקדמית ותרומת/ה של התלמיד/ה לפעילות זו.
* מסמכים רשמיים המעידים על עלויות העריכה הלשונית/ נסיעה לצורך השתתפות בכנס/נסיעת מחקר

מועדי הגשה: ניתן להגיש בקשות למסלול זה במשך כל השנה.

**4. מלגות לתלמידי המסלול לתואר ראשון ולתואר שני למצטיינים בקולנוע ובטלוויזיה**

תלמידי המסלול יכולים להגיש בקשה לכל סוגי מלגות בית הספר כבר עם תחילת לימודי התואר השני (במקביל לשנה השלישית ללימודי התואר הראשון). במלגה יילקחו בחשבון גם ציוני התואר הראשון. בשל מבנה הלימודים השונה, התנאים להגשת מועמדות לתלמידי המסלול הם:

* 1. בשנה הראשונה ללימודיהם בתואר השני: בתנאי שרשומים למכסת השעות שנקבעה על ידי ראש תכנית המ.א על-פי תכנית הלימודים בשנה זו. על התלמידים/ות שמקבלים/ות מלגה בסמסטר ב׳ יהיה להגיש אישור הנחיה לעבודת הגמר. יש להמציא אישור זה עד סוף סמסטר א ללימודיהם בתואר השני.
	2. בשנה השנייה ללימודיהם בתואר השני: הצגת רשומות לימודים רשמיות וסופיות של השלמת כל החובות לתואר הראשון, ורשומות לימודים רשמיות המעידות על השלמת מכסת השעות שנקבעה על ידי ראש תכנית המ.א על-פי תכנית הלימודים לתואר השני ואישור הנחיה לעבודת הגמר.

מועד ההגשה 15/12/20